stanford-oval/wikipedia huggingface dataset:
Latrun
Historia

Latrun on strategisen sijaintinsa takia toiminut useiden eri aluetta hallinneiden valtakuntien ja tahojen tukikohtana. Rooman valtakunnan aikana lähellä sijaitsi Nikopoliksen kaupunki, joka on joskus yhdistetty Raamatulliseen Emmauksen kaupunkiin. Latrunissa oli ilmeisesti kaupungille kuulunut linnooitus, joka toimi tärkeänä tukikohtana roomalaisille esimerkiksi toisen juutalaissodanaikoihin. Myöhemmin paikka oli Bysantin valtakunnan sotilastukikohta ja heidän jälkeensä sitä käyttivät alueella valloitusretkiä tehneet islaminuskoiset arabit.
Kukkulan nimi Latrun on peräisin ristiretkien ajalta. Ristiretkeläiset rakennuttivat kukkulalle linnoituksen 1100-luvulla ja paikkaa kutsuttiin ranskankielisellä nimellä Le Toron des Chevaliers, eli suomeksi ritarien torni. Le Toron taas vääntyi puhekielessä muotoon Latrun. Latro on puolestaan latinaksi varas ja myöhemmin kukkula liitettiinkin virheellisesti Raamatussa Jeesuksen vierellä ristiinnaulattuun viisaaseen ryöväriin. Ristiretkeläiset kuten Rikhard I Leijonamieli taistelivat alueella muslimeja vastaan, kunnes Saladin lopulta valtasi Latrunin linnan ja tuhosi sen.
Ensimmäisen maailmansodan aikana britit hyökkäsivät kohti Jerusalemia kahtena osastona, joista toinen eteni Latrunin kautta. Kaupunki vallattiin vuonna 1917. Britit rakennuttivat kukkulalle poliisilinnoituksen ja paikalle perustettiin myös vankileiri. Leirillä oli vangittuna esimerkiksi Palestiinan mandaattialueen juutalaisten aseliikkeiden jäseniä. Kukkulan vieressä oli myös Jerusalemin vesihuollolle tärkeä pumppulaitos. Israelin itsenäisyyssodan puhjettua vuonna 1948 kukkulaa hallitsi Jordanian arabilegioona. Kukkulaa hallitsemalla he pystyivät estämään liikenteen Jerusalemiin kukkulan vieressä kulkevan tien kautta, vaikka Jerusalemia ei saatukkaan piiritettyä aivan kokonaan. Kukkulan hallinnasta käytiin rajuja taisteluja, joissa Israelin joukkojen ei onnistunut vallata kukkulaa. Sen ohi rakennettiin kuitenkin toinen tie Jerusalemiin kauemmas kukkulasta.
Kesäkuussa 1949 solmitun tulitaukosopimuksen mukaisesti Latrunin kukkula jäi Jordanian haltuun. Latrun muodosti rajalla ulokkeen, jonne johti vain yksi tie. Heti Jordanialaisten etulinjan edessä oli Israelin ja Jordanian välinen ei kenenkään maa. Jordanialaiset räjäyttivät Latrunin pumppulaitoksen Jerusalemin vesihuollon vaikeuttamiseksi. Vuonna 1967 alkaneen kuuden päivän sodan aikana Israelin asevoimat valtasivat kukkulan ilman suurempia taisteluja. Tie kukkulan juurelta Jerusalemiin avattiin uudestaan.
Aiheesta muualla

Kuvia tai muita tiedostoja aiheesta Latrun Wikimedia Commonsissa
Latrunin 1800-luvun loppupuolella rakennettu trappistiluostari.
Latrunin ristiretkeläislinnan raunioita.
Latrunin brittivallan aikainen poliisilinnoitus.
Wincenty Pol

| Wincenty Pol |
| --- | --- |
 Wincenty Pol
Henkilötiedot
Syntynyt: 1807
Kuollut: 1872 (64–65 vuotta)
Kansalaisuus:  Puola
Ammatti:  kirjailija
Kirjailija
Äidinkieli: puola
Tuotannon kieli: puola
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Wincenty Pol (1807–1872) oli puolalainen runoilija. Hän oli professorina Vilnan yliopistossa. Hän osallistui sotaan Venäjää vastaan 1830. Sen jälkeen hän asettui Galitsiaan, jossa hän oli 1849–1853 maantieteen professorina Krakovan yliopistossa. Runoilijana hän herätti alkujaan huomiota kokoelmallaan Januszin laulut (1833). Hänen seuraava isänmaallinen runoteoksensa Laulu maastamme (1843) kuvaa kauniisti Puolan eri maakuntien luontoa ja kansaa, ja sen ansiosta hänestä tuli hyvin suosittu. Yhtä merkittäviä ovat Kuvia elämästä ja matkan varrelta (1846) ja runoelma Mohort (1855). (Teoksia ei ole suomennettu)
Aiheesta muualla

Kuvia tai muita tiedostoja aiheesta Wincenty Pol Wikimedia Commonsissa
Vääräjärvi (Parkano)

| Vääräjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Parkano
Koordinaatit:  61°55′59″N, 23°17′53″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Aurejärven valuma-alue (35.57)
Laskujoki:  Vääräoja 
Järvinumero:  35.572.1.010
Mittaustietoja
Pinnankorkeus:  138 m 
Rantaviiva:  0,634 km 
Pinta-ala:  0,01364 km² 
 fiVääräjärvi 
Vääräjärvi  on Pirkanmaalla Parkanossa Vahojärvellä sijaitseva pieni järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Vääräjärvi on osa Vahojärven-Aurejoen aluetta.
Maantietoa

Järven pituus on 250 metriä, leveys 100 metriä ja sen pinta-ala on 1,4 hehtaaria. Se sijaitsee Vääräjärvenkankaan ja Palokankaan välissä olevassa painaumassa. Painauma on soistunut, mutta sen ympäristö on muuten kangasmetsää. Järveen laske metsäojia ympäröiviltä tiheästi ojitetuilta soilta. Suurin soista on Vääräjärvenneva ja Latoneva, josta siihen laskee suurin oja. Järven oma laskuoja Vääräjoja yhtyy 1,5 kilometrin jälkeen Aurejokeen Onkilammen jälkeen. Rantaviivan pituus on 650 metriä. Rannat ovat soistuneet ja järvi onkin autiona. Vahojärveltä tuleva tie ohittaa järven 250 metrin etäisyydeltä ja tieltä lähtee metsäautotie ohittaa järven eteläpuolelta. Rantaan ei johda teitä. Parkanon ja Ikaalisten välinen raja kulkee 200 metriä itäpuolella.
Willam Belli

| Willam Belli |
| --- | --- |
 Willam Belli Ticked-Off Trannies with Knivesin  ensi-ilassaa.
Henkilötiedot
Syntynyt: 30. kesäkuuta 1982 (ikä 42)  Philadelphia, Pennsylvania
Ammatti:  näyttelijä, laulaja-lauluntekijä, drag queen
Aiheesta muualla
Viralliset kotisivut
IMDb 
Willam Belli (paremmin tunnettu nimellä  Willam, s. 30. kesäkuuta 1982, Philadelphia, Pennsylvania) on yhdysvaltalainen näyttelijä, laulaja ja drag queen. Hän oli mukana RuPaul’s Drag Race -TV-ohjelman neljännessä tuotantokaudessa.
Vuosien 2012 ja 2014 aikana Belli oli jäsenenä pop–yhtyeessä nimeltä DWV, jossa oli mukana myös Detox Icunt ja Vicky Vox. DWV lopetettiin jäsenten erimielisyyksien takia. Vuoden 2014 lopulla Belli, Courtney Act ja Alaska Thunderfuck 5000 valittiin American Apparel -vaateketjun mainoshahmoiksi. Pian sen jälkeen he julkaisivat singlen "American Apparel Ad Girls". Joulukuussa 2014 he julkaisivat toisen singlen nimeltä "Dear Santa, Bring Me a Man".
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2018 |  | A Star Is Born | Emerald |
| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jakso(t) |
| --- | --- | --- | --- | --- |
| 2009 | Criminal Minds - FBI-tutkijat | Criminal Minds | Walter Patterson | "To Hell... and Back" |
| 2012 |  | Rupaul's Drag Race | oma itsensä | kilpailijana (7. sija) |
Aiheesta muualla

Kuvia tai muita tiedostoja aiheesta Willam Belli Wikimedia Commonsissa
Laurent Guyot

| Henkilötiedot |
| --- | --- | --- | --- |
Syntymäaika: 17. joulukuuta 1969 (ikä 54)
Syntymäpaikka: Bourg-la-Reine, Hauts-de-Seine, Ranska
Pelipaikka: puolustaja
Pituus: 188 cm
Seura
Seura:  FC Annecy
Tehtävä: päävalmentaja
Seurat
| Vuodet | Seura | O | (M) |
| 1985–1998 |  FC Nantes | 191 | (2) |
| 1998–1999 |  Toulouse FC | 16 | (0) |
| 1999–2002 |  EA Guingamp | 89 | (2) |
Valmennusura
2005–2009:  FC Nantes juniorit
2009–2010:  US Boulogne
2011–2013:  CS Sedan Ardennes
2013–2014:  Ranska U17
2014–2015:  Ranska U16
2018:  Toronto FC II
2018–2019:  Cercle Brugge
2019–2021:  US Boulogne
2021–:  FC Annecy
 Seurajoukkueuran tilastot kattavat vain kansalliset sarjat.
Laurent Guyot (s. 17. joulukuuta 1969) on ranskalainen jalkapallovalmentaja ja entinen puolustaja. Kesästä 2021 lähtien hän on toiminut ranskalaisen FC Annecyn päävalmentajana.
Ura pelaajana

Guyot aloitti ammattilaisuransa FC Nantes'ssa 1985. Hän profiloitui Kanarialintujen puolustajana edustaen seuraa 13 vuoden ajan 191 ottelussa. Maalinteossa hän onnistui kahdesti. 1998 hän siirtyi Nantes'sta Toulouseen, jossa peliaika kuitenkin jäi vähiin. Yhden kauden jälkeen hän jättikin joukkueen ja pelasi uransa viimeiset kolme kautta 1999–2002 En Avant de Guingampissa.
Ura pelaajana > Meriitit pelaajana

Ranskan emstaruus: 1995
Coupe de Francen hopeaa: 1993
Ura valmentajana

Peliuransa jälkeen Guyot on jatkanut jalkapallon parissa ja toiminut juniorivalmentajana FC Nantes'n organisaatiossa. Kesäkuussa 2009 hän allekirjoitti kaksivuotisen sopimuksen pääsarjaan nousseen US Boulognen kanssa. Hänen apulaisvalmentajana uran ensimmäisellä päävalmentajakaudella toimi entinen seurakaveri Serge Le Dizet.  Kaksikko ei onnistunut pitämään Boulognea liigassa yhtä kautta pidempään. Putoamisesta huolimatta Guyot sai jatkaa tehtävässään. Joulukuun lopulla 2010 seurajohto erotti Guyot'n Boulognen ollessa Ligue 2:n keskikastissa turhan kaukana noususijoista.
Toukokuussa 2011 Guyot'n kerrottiin siirtyvän kesäkuussa Ligue 2:ssa pelaavan CS Sedan Ardennes'n uudeksi päävalmentajaksi.  Guyot'n debyyttikaudella Sedan taistelu noususta takaisin liigaan, mutta taipui lopulta neljänneksi. Kausi 2012/13 oli murheellinen ja toiseksi viimeiseksi jääneenä se putosi Nationaliin. Seuran talousvaikeuksien vuoksi Sedan pudotettiin lopulta CFA2:een, viidennelle sarjatasolle. Kauden jälkeen Guyot jätti seuran ja siirtyi Ranskan jalkapalloliiton palvelukseen Liiton valmentajana Guyot vastasi ensin U17- ja vuodesta 2014 alkaen U16-maajoukkueen valmentamisesta.
Kesäkuussa 2015 Guyot siirtyi kanadalaisen Toronto FC:n palvelukseen joukkueen akatemian johtajaksi. Tammikuussa 2018 hän siirtyi joukkueen reservijoukkueen päävalmentajaksi. Hän jätti tehtävänsä Torontossa kesäkuussa 2018 ja siirtyi Belgian pääsarjaan nousseen Cercle Bruggen päävalmentajaksi. Guyot'n johdolla nousijajoukkue Cercle säilytti sarjapaikkansa kauden 2018/19 päätteeksi. Kauden jälkeen Guyot jätti joukkueen ja palasi US Boulognen päävalmentajaksi Ranskan Nationaliin.
Guyot toimi Boulognen päävalmentajana kahden kauden ajan. Toukokuussa 2021 hän jätti seuran ja siirtyi niin ikään Nationalissa pelanneen FC Annecyn päävalmentajaksi.
Wiltonin diptyykki

| Wiltonin diptyykki |
| --- | --- |

Nimi:  Wiltonin diptyykki
Tekijä:  Unknown
Valmistumisvuosi:  1397
Taiteenlaji:  Muotokuva ja uskonnollinen taide
Teostyyppi:  Maalaus ja Diptyykki
Materiaali:  Tempera ja puulevy (maalauspohja)
Korkeus:  36,8  cm
Leveys:  26,7  cm
Kokoelma:  National Gallery
Sijainti:  National Gallery, Yhdistynyt kuningaskunta
Wiltonin diptyykki on liikuteltava molemmin puolin maalattu diptyykki, jonka osat on kiinnitetty toisiinsa saranalla. Diptyykki on kooltaan 2 × (53 × 37 cm). Sen on maalannut 1390-luvulla tuntematon englantilainen tai ranskalainen taiteilija. Nimi perustuu siihen, että diptyykkiä säilytettiin pitkään Wilton Housessa Englannissa. Nykyisin se on Lontoossa National Galleryn kokoelmissa.
Diptyykki esittää Englannin kuningasta Rikhard II:ta polvistumassa Neitsyt Marian ja Jeesus-lapsen eteen. Rikhard II:n takana seisovat hahmot vasemmalta oikealle ovat Edmund Marttyyri, Edvard Tunnustaja ja Johannes Kastaja. Teos on täynnä erilaisia symboleita. Kuninkaan kaulariipus koostuu kultaisista osista, jotka muistuttavat väriherneen siemenkotia. Näin taiteilija on viitannut Plantagenetin sukuun, johon Rikhard II kuului (väriherne on latinaksi planta genista). Enkeleillä on kaulassaan väriherneriipukset. Heidän rintasolkensa esittävät Rikhard II:n henkilökohtaista tunnusta peuraa, joka tukee kuninkaan asemaa Jumalan edustajana maan päällä.
Wiltonin diptyykin vasen puoli.
Wiltonin diptyykin oikea puoli.
Aiheesta muualla

Kuvia tai muita tiedostoja aiheesta Wiltonin diptyykki Wikimedia Commonsissa
Walesin ralli 2004

|  Walesin ralli 2004 |
| --- | --- |
 12. osakilpailu 16 osakilpailusta kaudella 2004. 


Palkintokoroke
Voittaja:   Petter Solberg  Phil Mills  (Subaru)
Toinen:   Sébastien Loeb  Daniel Elena  (Citroën)
Kolmas:   Markko Märtin  Michael Park  (Ford)
Walesin ralli 2004 (virallisesti 60. Wales Rally GB 2004) oli Rallin MM-sarjan kauden 2004 12. osakilpailu, joka ajettiin 16−19. syyskuuta.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Petter Solberg |  Phil Mills | Subaru Impreza WRC 2004 | 3:42.39,5 |  | 10 |
| 2. |  Sébastien Loeb |  Daniel Elena | Citroën Xsara WRC | 3:42.45,8 | +6,3 | 8 |
| 3. |  Markko Märtin |  Michael Park | Ford Focus RS WRC 04 | 3:45.33,2 | +2.53,7 | 6 |
| 4. |  Carlos Sainz |  Marc Martí | Citroën Xsara WRC | 3:46.21,6 | +3.42,1 | 5 |
| 5. |  François Duval |  Stéphane Prévot | Ford Focus RS WRC 04 | 3:47.20,8 | +4.41,3 | 4 |
| 6. |  Harri Rovanperä |  Risto Pietiläinen | Peugeot 307 WRC | 3:49.24,4 | +6.44,9 | 3 |
| 7. |  Mikko Hirvonen |  Jarmo Lehtinen | Subaru Impreza WRC 2004 | 3:49.47,8 | +7.08,3 | 2 |
| 8. |  Manfred Stohl |  Ilka Minor | Peugeot 206 WRC | 3:52.59,6 | +10.20,1 | 1 |
Lähde:
Wengemillettia

| Wengemillettia |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Suku::  Millettiat Millettia
Laji::  laurentii
Kaksiosainen nimi
 Millettia laurentii  De Wild. 
Katso myös
   Wengemillettia Wikispeciesissä   Wengemillettia Commonsissa 
Infobox OKNimi-testi OKIUCN-testi OK: 
Wengemillettia (Millettia laurentii) on afrikkalainen puulaji, jota käytetään huonekaluissa ja sisustusmateriaalina.
Ulkonäkö ja koko

Wengemillettia kasvaa noin 20 metriä korkeaksi, ja rungon halkaisija voi olla metrin verran.
Levinneisyys

Wengemillettiaa kasvaa Kamerunissa, Kongon tasavallassa, Gabonissa ja Kongon demokraattisessa tasavallassa. Se on IUCN:n luokittelussa erittäin uhanalainen laji.
Käyttö

Wenge on kovaa ja erikoisen väristä, ja sitä on käytetty veistoksissa, huonekaluissa ja sisärakenteissa kuten portaissa ja parketeissa. Uhanalaista wengeä hakataan sisustuskäyttöön myös laittomasti.
 Wengeä käytetään myös sähkökitaroiden ja -bassojen materiaalina.
Wengen

Wengenin kylää
Wengen on vuoristokylä Sveitsissä, Bernin kantonissa, Lauterbrunnenin kunnassa. Kylässä on noin 1 300 ympärivuotista asukasta. Wengen on autoton kylä, eikä sinne johda yhtään autotietä. Pääasiallinen matkustustustapa kylään onkin kapearaiteinen hammasrata, Wengernalpbahn, joka kulkee Lauterbrunnenista Wengenin ja Kleine Scheideggin kautta Grindelwaldiin. Radalla liikennöi päiväsaikaan junia molempiin suuntiin 2–3 kertaa tunnissa. Kylän asukkaat pysäköivät autonsa Lauterbrunnenin kylän pysäköintihalliin.
Juna matkalla ylös Wengeniin
Historiaa

Virallisissa asiakirjoissa Wengen mainittiin ensimmäisen kerran vuonna 1268. Wengen oli alun perin pieni maatalousyhteisö. Ensimmäiset turistit saapuivat 1800-luvun alkupuolella, kun Kleine Scheideggiin avattiin majatalo vuonna 1835. Wengenin ensimmäinen hotelli avattiin 1859. Turismi kasvoi suuresti, kun Wengernalpbahnin rautatie saatiin valmiiksi 1893, ja matkustaminen kylään helpottui.
Matkailu ja urheilu

Kylän läheisyydessä, Lauberhornin rinteillä, on laskettelukeskus, jossa järjestetään vuosittain alppihiihdon maailmancupin osakilpailu. Huollettuja laskettelurinteitä on 160 kilometriä. Lauberhornin alppihiihtokilpailut on pidetty Wengenissä vuodesta 1930 asti. Niissä kilpaillaan syöksylaskussa ja pujottelussa sekä alppiyhdistetyssä. Haastavuutensa lisäksi Lauberhornin syöksylaskurata on maailmancupin pisin, ja siinä saavutetaan myös suurimmat nopeudet, jopa yli 150 kilometriä tunnissa. Keskimääräinen laskija laskee 4 455-metrisen radan noin kahdessa ja puolessa minuutissa.
Aiheesta muualla

Kuvia tai muita tiedostoja aiheesta Wengen Wikimedia Commonsissa
Wang Jiao

| Mitalit> Maa:   Kiina.Naispaini. Olympialaiset  | Mitalit> Maa:   Kiina.Naispaini. Olympialaiset  | Mitalit> Maa:   Kiina.Naispaini. Olympialaiset  | Maa:   Kiina> Naispaini. |
| --- | --- | --- | --- |
|  Kultaa | Peking 2008 | 72 kg |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Wuhan 2005 | 72 kg |  |
Wang Jiao (kiin. 王娇, s. 20. tammikuuta 1988 Shenyang, Liaoning) on kiinalainen naispainija ja olympiavoittaja.
Wang saavutti olympiavoiton 72 kilogramman sarjassa kotikisoissaan Pekingin kesäolympialaisissa 2008. Finaalissa kaatui Bulgarian Stanka Zlateva-Hristova.
Wang voitti sarjassaan painin maailmancupin vuonna 2008. Aasian mestaruuskisoissa 2005 hän voitti kultaa.
Willy and the Poor Boys

| Willy and the Poor Boys Creedence Clearwater Revival |
| --- | --- | --- |

Studioalbumin tiedot
 Äänitetty : syyskuu – lokakuu 1969
 Julkaistu: 2. marraskuuta 1969
 Formaatti: LP, CD
 Tuottaja(t): John Fogerty
 Tyylilaji: rock and roll, country rock, blues rock
 Kesto: 34.31
 Levy-yhtiö: Fantasy
Listasijoitukset
  1. (1970)    2. (helmikuu 1970)    3. (1970)    Top 10 (1970)    10. (maaliskuu 1970)    25. (1970)
Creedence Clearwater Revivalin muut julkaisut
| Green River 1969 | Willy and the Poor Boys 1969 | Cosmo's Factory 1970 |
Willy and the Poor Boys on amerikkalaisen rock-yhtyeen Creedence Clearwater Revivalin studioalbumi, joka julkaistiin marraskuussa 1969. Sen kappaleita ovat muun muassa ”Down on the Corner” ja ”Fortunate Son”.
Kappaleet

Kaikki kappaleet kirjoittanut John Fogerty, ellei toisin mainita.
A-puoli
Down on the Corner – 2.47
It Came Out of the Sky – 2.56
Cotton Fields – 2.54 (säv. Leadbelly)
Poorboy Shuffle – 2.27
Feelin' Blue – 5.05
B-puoli
Fortunate Son – 2.21
Don't Look Now – 2.12
The Midnight Special – 4.14 (säv. Trad.)
Side O' the Road – 3.26
Effigy – 6.31
Singlet

”Down on the Corner” / ”Fortunate Son” (1969)
Kokoonpano

John Fogerty – soolokitara, piano, laulu
Tom Fogerty – komppikitara, taustalaulu
Stu Cook – basso, taustalaulu
Doug Clifford – rummut, pyykkilauta, perkussio
X10

X10 tarkoittaa seuraavia asioita:
X10 (protokolla), protokolla, jolla voidaan ohjata sähköverkossa olevia laitteita
X10 (juna), ruotsalainen sähkömoottorijuna
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”X10”, voi hakea sivunnimihaulla, laajalla sivunnimihaulla tai tekstihaulla.
Välivuosi

Välivuodella tarkoitetaan useimmiten opiskelijan peruskoulun, lukion tai ammattitutkinnon suorittamisen päättymisen jälkeistä aikaa, jolloin opiskelija ei esimerkiksi ole päässyt opiskelemaan tai siirtymään työelämään. Opiskelija voi myös tietoisesti pitää välivuoden, jonka aikana hän miettii mitä haluaa tulevaisuudelta työelämän tai jatko-opiskelun suhteen. Välivuoden tai kahden pitäminen on varsin yleistä erityisesti lukion jälkeen. Tilastokeskuksen mukaan vuonna 2020 samana vuonna opintojaan jatkoi noin 37 prosenttia uusista ylioppilaista.
Välivuosien haitat

Pitkä ajanjakso poissa koulutuksesta ja työelämästä lisää mielenterveysongelmien riskiä. Vaarallisimpia ovat välivuodet 16-18-vuotiaana. Välivuosia voisi ehkäistä varhaisella puuttumisella, tukemalla koulunkäyntiä ja koulussa viihtymistä huomioiden perheen tilanne. Ongelmat alkavat usein peruskouluiässä tai jo ennen sitä. Koulunkäynnin vaikeudet tai mielenterveyden ongelmat vaikeuttavat jatkokoulutuksen saamista.
Välivuosiin liittyviä ongelmia ovat rikostuomiot, toimeentulotuen tai psyykenlääkkeiden käyttäminen, teiniäitiys, psykiatrisen hoidon tarve. Myös oma elämän muutos tai halu tehdä jotain muuta itselle tärkeämpää on vaihtoehtona silloin kun oppivelvollisuus päättyy eli 17-vuotiaana. Yksikin välivuosi kaksinkertaistaa riskin joutua toimeentulotuen asiakkaaksi. Mitä enemmän välivuosia on, sitä useammin henkilö kohtaa sosiaalisia ja mielenterveydellisiä ongelmia.
Välivuosien edut

Aihetta tutkinut Pudas (2020) toteaa välivuosien eduista: "Merkittävimmiksi välivuoden aikaisiksi, identiteettiä muotoileviksi tekijöiksi opiskelijat nostivat esiin työnteon, avoimen yliopisto-opiskelun, matkustelun sekä muuton omilleen." Aiemmin samankaltaisia tuloksia on pro gradussaan raportoinut Haarala (2018) nähden välivuoden kasvattavan mm. opiskelumotivaatiota ja mahdollisuutena löytää itseään.
Nuorille välivuosi voi olla siis merkittävä oppimiskokemus ja antaa aikaa oppia itsestään, sekä kiinnostuksen kohteistaan.
Zdzisław Gamański

Zdzisław Gamański (s. 17. marraskuuta 1957 Piotrów) on puolalainen poliitikko ja Chełmnon piirikunnan nykyinen piirikunnanjohtaja (puol. starosta). Hän on toiminut Chełmnon piirikunnan johtajana myös kaudet 2006–2010 ja 2014–2018.
Zdzisław Kwaśny

| Mitalit> Maa:   Puola.Miesten yleisurheilu.MM-kilpailut  | Mitalit> Maa:   Puola.Miesten yleisurheilu.MM-kilpailut  | Mitalit> Maa:   Puola.Miesten yleisurheilu.MM-kilpailut  | Maa:   Puola> Miesten yleisurheilu. |
| --- | --- | --- | --- |
|  Pronssia | Helsinki 1983 | moukari |  |
Zdzisław Kwaśny (s. 6. marraskuuta 1960) on puolalainen moukarinheiton MM-mitalisti.
Kwaśny sijoittui yhdeksänneksi Bydgoszczin alle 20-vuotiaiden EM-kilpailuissa 1979. Hän saavutti Helsingin MM-kilpailuissa 1983 pronssia tuloksella 79,42. Hän sijoittui samana vuonna toiseksi Euroopan cupin A-finaalissa Lontoossa ennätyksekseen jääneellä tuloksella 80,18.
Wilson Kipketer

| Wilson Kipketer |
| --- | --- |
 Kipketer vuonna 2010.
Henkilötiedot
Syntynyt: 12. joulukuuta 1972 (ikä 51) Kapchemoyiwo, Kenia
Yleisurheilija
Pituus:  172  cm
Paino:  64 kg
Laji:  Keskimatkan juoksu
| Mitalit> Maa:  Tanska.Miesten yleisurheilu. Olympialaiset  | Mitalit> Maa:  Tanska.Miesten yleisurheilu. Olympialaiset  | Mitalit> Maa:  Tanska.Miesten yleisurheilu. Olympialaiset  | Maa:  Tanska> Miesten yleisurheilu. |
| --- | --- | --- | --- |
|  Hopeaa | Sydney 2000 | 800 m |  |
|  Pronssia | Ateena 2004 | 800 m |  |
| MM-kilpailut  | MM-kilpailut  | MM-kilpailut  |  |
|  Kultaa | Göteborg 1995 | 800 m |  |
|  Kultaa | Ateena 1997 | 800 m |  |
|  Kultaa | Sevilla 1999 | 800 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Pariisi 1997 | 800 m |  |
|  Hopeaa | Maebashi 1999 | 800 m |  |
|  Hopeaa | Birmingham 2003 | 800 m |  |
| EM-kilpailut  | EM-kilpailut  | EM-kilpailut  |  |
|  Kultaa | München 2002 | 800 m |  |
Wilson Kipketer (s. 12. joulukuuta 1972 Kapchemoyiwo) on tanskalainen entinen keskimatkojen juoksija.
Kipketer on peräisin Keniassa elävästä kalenjin-heimosta, ja on huippujuoksijoistaan tunnetun St. Patrick's High Schoolin kasvatti. 1990-luvulla hän muutti Tanskaan opiskelemaan Kööpenhaminan yliopistoon, ja sai myöhemmin maan kansalaisuuden. Atlantan olympialaisiin 1996 Kipketer ei voinut osallistua, koska hänellä ei vielä ollut Tanskan kansalaisuutta. MM-kilpailuihin hänellä oli kuitenkin osallistumisoikeus jo vuonna 1995.
Kipketer piti hallussaan miesten 800 metrin juoksun maailmanennätystä (1.41,11), jonka hän juoksi 24. elokuuta 1997 Kölnissä. Ennätyksen onnistui rikkomaan kenialainen David Rudisha. Rudisha juoksi Berliinissä elokuussa 2010 kaksi sadasosaa alle Kipketerin ennätyksen. Kipketer on matkan kolminkertainen maailmanmestari. Hän alitti 1.50:n rajan jo 14-vuotiaana.
Elokuussa 2005 Kipketer ilmoitti lopettavansa huippu-urheilu-uransa 32-vuotiaana. Hän meni naimisiin tanskalaisen tyttöystävänsä Pernillen kanssa vuonna 2000.